**Ee, le wena o tlhoka mokwalo wa boswa!**

**Ke goreng..**

Godimo ga 70% ya badiri ba Aforika Borwa ga ba na mokwalo wa boswa.

Bukana e, e tlamelana ka ditshupetso tse botlhokwa mabapi le mokwalo wa boswa le tsamaiso ya boswa jwa moswi.Se a se eme mo boemong ba melao e e be ilweng gape e seke ya dirisiwa jaaka kaelo ya ka fa molaong.

|  |
| --- |
| **TLHALOSO** |
| **Mokwalo wa boswa**  | Mokwalo wa ka fa molaong o o supang gore go tla direga eng ka thoto ya gago e e botlhokwa fa o tlhokofala,e tshotse melawana ya ga go e e supetsang gore thoto tsa ga go di arogantswe jaang le gore ke mang o a tshwanetseng ke go abelwa fa o tlhokafetse.Se se itsege e le testamente. |
| **Thoto ya botlhokwa**  | Sengwe se e leng sa gago. E ka nna ya akaretsa dilwana tsa go tshwana le ntlo le ntho tsa ka gare, dikoloi, diabe,peeletso,diabelwa tsa itholo ya marapo,madi ,jwalo le jwalo. |
| **Baabelwa**  | Mokwalo wa boswa, Boikanyo le tumelano ya ensorense go tlwaelegile gore go be le mongwe yo a abelwang fa o sule,magareng ga tswelelo kgotsa kemiso ya boikanyo kgotsa fa tumelano ya ensorense e ata.motho yo kgotsa lefapha le le tlileng go abelwa madi kgotsa thoto ya botlhokwa e etsige ka ga moabelwa. |
| **Taelo** | Bequeath ke ge o tlogela dilwana tse jaaka ntlo, dibaga kgotsa madi o di tlogelela mojaboswa. i.e.O tlogeletse bana ba gagwe matlo.  |
| **Dipoelo tsa madi a lekgetho** | Lekgetho le le duelwang gotswa go di poelo tsa thekiso ya dithoto.  |
| **Thoto** | sengwe le sengwe se e leng sa gago; di thoto tsa gago tsotlhe tsa botlhokwa,(thoto e kgonang go sutisiwa le e e sa kgoneng go sutisiwa)le dikoloto. |
| **karolo nngwe ya thoto** | Lekgetho le le duelwang la thoto pele e aroganngwa magareng ga baabelwa.Se se direga fela go thoto tseo di naleng bokao jwa go fitisisa sedikadike sa diranta di le 3,5.  |
| **Molaodi** | Mongwe yo o tlhomilweng ke wena go diragatsa di keletso tsa gago morago ga loso la gago. |
| **Botlhokomedi** | Motho kgotsa lephata le le tlhokomelang thoto ya mongwe mo boemong jwa gagwe ka maikaelo a mantle le tshepo. Motlhokomedi a ka nna molaodi, motlhokomedi kgotsa mojaboswa mo seemong sa gore lekwalo la boswa le tlogela di thoto go mojaboswa ka tumelano ya gore di tla isiwa go motho yo mongwe mo boemong jwa loso la mojaboswa. |
| **Mojaboswa/ Motlogelwa boswa** | Mojaboswa le Motlogelwa boswa ke batho ba ba newang boswa ba batho bao ba tlhokofetseng. Pharologanyo magareng ga bobedi bo ke gore Mojaboswa a kano abelwa gotswa go mong yo tlhokagetseng ntle le lekwalo la boswa kgotsa le le teng, mme Motlogelwa boswa ena a ka abelwa fela ka tumelano ya mokwalo wa boswa o o le mo molaong. Se se re raya gore ba leloko , Molekani le bana ke bajaboswa fa o ka tlhokofala o sena lekwalo la boswa,fela gore modiredi legae o tshwanetse go ba a kwadisitswe mo lekwalo la boswa la gago gore a abelwe selekanyo sa madi. |
| **Boswa**  | Mosola o tlogeletseng mojaboswa. Sekao; morwa wa baagisane o abetswe ntlo le koloi ya rre wa gagwe..  |
| **Intestate** | Fa o tlhokafala ntle le go sia lekwalo la boswa le le leng mo tirisong. |
| **Boswa** | Thoto e e itseng e e tlogeletsweng motho yo o itseng. |
| **Dikoloto** | Tse ke dilwana tsa go tshwana le dikoloto, dituelo tsa loso, karolo ngwe ya thoto, jalo le jalo. |
| **Masaledi** | Se se salang morago ga gore dikoloto,dituelo,lekgetho di duelwe mme boswa bo rometswe kgotsa duetswe go bajabaswa. |
| **Testate** | Ke fa mongwe a tlhokofala a nale lekwalo la boswa le le leng motirisong. |
| **Testator** | Mongwa testamente kgotsa mokwalo wa boswa. |
| **Boikanyego** | Boikanyego, nako tse dingwe e bediwa boikanyego ba lelapa, e ka dirisiwa go neela bajaboswa ba gago tetla go thoto tsa gago tsa botlhokwa go itemolosa go ema nako e telele, go tsea nako kgotsa go ikgatolosa lekgeto la boswa le go sireletsa thoto tsa botlhokwa tsa losika le le tlang . O ka simolla boikanyego go ba le taolo mo seemong sa boikanyego jo bo sa fetolegeng. Boikanyego bolaolwa ke di melawana ya Trust Property Control Act, 1988(Act 57 0f 1988) . |
| **Motlhokomedi** | Mongwe kgotsa lephata, jaaka mmueledi,banka, komponi ya boikanyego ,motlhokomedi wa boitsenape(FPSA) , O laolang boikanyego mme a nale mmaikarabelo a go okamela thoto ya boikanyego go fitlhela di phatlhaladiwa go ba abelwa. |

**Diteng**

1. Makwalo a boswa ke eng?

2.Goreng ke tshwanetse go ba le lekwalo la boswa?

3. Goreng ke se nke ke be le lekwalo la boswa?

4. Go tla direga eng fa nka tlhokofala ke sena lekwalo la boswa?

5. A kgaitsedi/motswale wa go tshepega a be molaodi wa thoto tsame?

6. Ke eng maikarabelo a baoladi?

7. Ke ipaakantse go kwala lekwalo la boswa, ke tlile go thusa ke mang?

8. Ke makwalo afe a a tlhokegang fa ke kwala makwala a boswa?

9. Dipotso tse di botswang nako le nako.

Dikgolagano tse di mosola

Go nna le mokwalo wa boswa go tlile go go tlisetsa boiketlo jwa go itse gore dipoelo tsa tiro ya botshelo jwa gago di tlile go phatlaladiwa le go okamediwa go ya ka keletso ya gago. Mokwalo wa boswa a go sireletse molekani, bana le thoto ya gago fela, o kgona le go nnelena ka tsela ya go baakanya dilwana tsa gago morago ga gore o tlhokafale.

**1. Mokwalo wa boswa ke eng?**

Mokwalo wa boswa ke lekwalo la semmuso le le tshwailweng mo o baakanyang tsela e o batlang gore thoto ya gago e phatlhalatswe ka teng morago fa o sena go tlhokafala. Go tlhokafala ntle le lekwalo la boswa go raya gore thoto tsa gago a di lo phatlaladiwa go ya ka taelo ya gago, mme ka taelo ya melawana ya semmuso.

**2. Goreng ke tshwanetse go ba le lekwalo la boswa?**

Lekwalo la boswa le dira botshelo botlhofo go bao o basiang kwa morago fa o tlhokafala. ke lekwalo la semmuso le le nang le kitsiso ka ga madi le thoto tsa gago (phatlo/dibaga,jalo le jalo) mme ke tsela eo di tlo arogangwang go baabelwa ba gago. Fa o nale bana ba bannye, o ka neelana ka motlhokomedi o o mo tlhopileng go ba tlhokomela fa o sule. Lekwalo la boswa le ka nna le leina la molaodi wa thoto tsa gago, o a tlhophilweng ke moitsenape wa kgotlhatshekelo ya kwa godimo.Molaodi ke mongwe yo a tlhophilweng go diragatsa di taelo tsa gago fa o sule.

**3. Goreng ke sena lekwalo la boswa?**

***Kwa tlase ke mabaka a a tlwaelegileng gore goreng batho ba sena mokwalo wa boswa.***

**“Ntlo yame e nnyane mme ga ena tlhwatlhwa e e lekanetseng”. Mokwalo wa boswa ga se wa bahumi fela** kgotsa bao ba matlo a magolo. Mokwalo wa boswa o nolofatsa matshelo a bao o ba tlogelang kwa morago.

**“ke nyetse ka tlhakanelo ya thoto mme ga kake ka ba na le tiro!”** Balekani ba ba nyetseng ka tlhakanelo ya dithoto ba aroganya dithoto ka go lekana. Molekani mongwe o lebagane ke halofo ya thoto e e tlhakanetsweng. O tlhoka lekwalo la boswa gore o kgone go neelana ka tlhamalalo go re ke mang a tlileng go abelwa eng go tswa mo thoto ya e e ripaneng fa o sule

**“Ke sa le monnye mme go sa nale nako e e lekane go kwala lekwalo la boswa.”** Fa o nale thoto ya go tshwana le koloi kgotsa phatlho mme o le di lemo tsa godimo ga 16.Ga o monnye go nna le lekwalo la boswa.Le batho ba bannye bao ba le nosi ba tshwanetse go ba le lekwalo la boswa go nnetefatsa gore keletso tsa bone dia obamelwa mabapi le gore , ba batla thoto tsa bone di arogangwe jang fa ba sule. Fa o nale ditlhoko tse di tlhamaletseng mabapi le poloko ya gago kgotsa felo leo o ratang go ka fitlhiwa teng kgotsa o ka rata go fisiwa, o ka di akaretsa di taelo tseo mo lekwalo la boswa.

**“Kgaitsedi ya mosetsana/mosimane o tla tlhokomela banake ga ke sule.”**

kwa matlong a setso le ngwao e etseneletseng, go nna le kutlwisiso ya gore fa o sule mme bana ba gago ba bannye , ba leloko la gago ba tla ba tlhokomela mme ga o tlhoke kitsiso mo lekwalong la boswa. Tshwetso e botoka ke gore o atlhaatlhe kgang e le bana ba gago mme o tlhome motlhokomedi mo lekwalo la boswa.

**“Ba leloko ba tla siamisa se magareng ga bone”.** Nnete ke gore, ba tlile go tlholega go dira yalo. Molao (intestate succession Act,1987) o sekaseka gore ke mang a tlileng go buna gotswa mo thoto ya gago ya botlhokwa.Go tlogela ba leloko gore ba sekaseke kgang tsa gago ke go laletsa mathata,gape ke go ba gobelela ka morwalo. Fa o ka tsea tshwetso ya gore tshwanetse go direge eng ka matlo,thoto,madi,kgotsa dikoloto tsa gago o tlo dira matshelo a bone a be bonolo fa ba ikilela. ka mokwalo wa boswa o tlile go thapa molaodi go tsea boemo ba di kgang tsa gago fa o sule.

**“Ke tlhajwa ke ditlhong go kwala lekwalo la boswa ka go nne ga ke itsi.”** Go nale di komponi tsa boikanyego ka semolao, jaaka banka, (FSPs) kgotsa ba bueledi ba ka go thusang.

**“Go batlega madi go ka kwala mokwalo wa boswa.”** Lekwalo la boswa le mokwalo wa botlhokwa mme e tshwanetse go kwalwa ke motho wa molao.Ba FSP ba bagwe ba ithaopa go kwala lekwalo la boswa mahala e bile ba go bolokela pampiri e e gatisitsweng ya mokwalo wa boswa mahala .Banka ya gago e tlile go gogela tlwatlwa e e kwa tlase ka thuso ya bone. Boisana le maphata a a nopotsweng godimo.

**“Ke tla kwala mokwalo wa boswa mo beke e e tlang”.** E dire ka potlako, go sutisetsa kwa pele go tlo go lebatsa ka yona.

**“ke madimabe”**bontsi jwa batho ba dumela gore go kwala lekwalo la boswa go laletsa madimabe ko ntlong ya gago le gore ka lebakeng la se o tlile go tlhokofala ka pele. Ba mmalwa batho ba itseng gore batlile go swa leng go botoka go ka itukisa.

 **“Ke kolota go fitisa fa ke nna le sengwe”**Masaledi a sekoloto sa gago a tlile go fokotsa tlwatlwa ya thoto ya gago.Fa e se gore go nale madi a a lekanetseng kwa thotong ya gago go duela sekoloto seo, kgotsa thoto tsa gao tsa botlhokwa di ka rekisiwa go duela sekoto seo. Bakolotiwa ba ka batla sekoloto se se setseng go molekani wa gago fa le nyalane ka tlakanelo ya thoto.

**“Ke nale tumelano ya ensorense e e ka akaretsang di koloto tsotlhe le botlhe ba leloko lame fa ke sule.”** Tumelano ya ensorense ke motswei yo montle wa go tlamela ba lelapa la gao fa o sule, e akaretsa tlhwatlhwa ya tsa thuto gape e tlamela ka gofa madi a go duela lekgetho ya thoto ya moswi kgotsa e duela di tlhwatlhwa tsa dilwana tsa legae, gape ka nako tse dingwe e tlamela madi a go ithola marapo. Le fa go ntse jalo , o tshwanetse go nnetefatsa gore o nale moabelwa o o mo tlhomang, ga go sa nna jalo tumelanlo ya ensorense yotlhe e tlile go duelwa kwa boweng ba gago mme ba leloko ba tlile go ema dikgwedi pele ba bona madi ao o ba sietseng.

 **4.Go tlile go direng eng fa nka tlhokafala ke sena mokwalo wa boswa?**

Fa o ka tlhokafala o sena mokwalo wa boswa o tlile go latlhegelwa ke monyetla wa go sekaseka gore ke mang a tlileng go ba moabelwa wa thoto ya gao. Ga go se jalo, molao wa ‘intestate succession’’ o laola gore thoto tsa gago di tlile go arogatswa jang. Morena wa kgotlhatshekelo ya kwa godimo o tlile go tlhoma morutisi go laola thoto ya botlhokwa le go sireletsa ditshwanelo tsa bana gao bao baleng tlase ka di ngwaga.

Molao wa Intestate Succesion,1987 (Act 81 wa 1987) e baakanya leano le le atlhatlhang gore thoto ya gao ya botlhokwa e tlile go arogangwa jang. goya ka molao o, Morena wa kgotlatshekelo ya kwa godimoo aroganya thoto ya gao ya botlhokwa magareng ga ba losia, molekane le bana. boswa bo bo duelwang bana ba gao botla tsamaisiwa ke mongwe yoo o sa mo itseng mme a sena makailelo a mantle go bana ba gao.

Molao o dira tsamaiso ya karoganyo ya thoto e botlhokwa ka tsela e etseng. sekao:

Fa o tlogetse molekane, o abelwa boswa botlhe. Molekane ke mongwe le mongwe o a nyetseng ka tlase ga molao wa ditshwanelo tsa setšhaba, ga o nyetse ka setso.

* Fa molekane a se yo, ngwana a setseng otlile go abelwa boswa.
* Fa go nale bana le molekane batlile go arogana boswa. Molekane o tla bona halofo ya go lekana le ya ngwana kgotsa R250 000, Engwe le ngwe e kgolo. Bana ba arogana ka go lekana.
* Fa o sena bana kgotsa molekane, batsadi,bo kgaitsedi,bo mmangwane kgotsa bo malome ba arogana boswa ka go lekana.
* Kwa ntle ga losia le le gaufi, boswa jwa gago bo tla arogangwa magare ga ba leloko ba ba setseng.Without immediate relatives,
* Baratani ba sa nyalang mme ba dula mmogo, le fa ba nale sebaka ba tshedisana mmogo, ga ba itumelele tshireletso e e tshwanang. Fa o ka tlhokafala o sena mokwalo wa boswa, molekane wa gago a ka se abelwe sepe gotswa go boswa ba gago ka tlase ga molao wa intestate

**5. A kgaitsedi wa mosimane/ motswale o a tshepagalang a be moalodi wa boswa baka?**

Pele o ka sekaseka gore o tlhopha mang go ba molaodi wa gago e ba le bo nnete ba gore o nale kitso e e tlhokagalang le nako o tshwaragana le maikarabelo ao.Balaodi ba tshwanela ke go kopa kopanya dilo tsa gago mme ba di phatlhalatse go ya ka mokwalo wa gago wa boswa kgotsa melao ya intestate succession e e nopotsweng godimo.

Aforika Borwa ga e na dikganelo ka gore ke mang a tshwanetseng go ba molaodi wa gago fela motho yo a tlhophilweng o tshwanetse go tlhaloganya molao,a be le kitso ya tsamaiso ya lekgetho,mme le bokgone ba go dirisana le baabelwa, bakolotiwa, madi a bogodi, jalo le jalo.

Ka lebaka leo, o ka tlhopha motswala kgotsa kgaitsedi go ba molaodi wa boswa ba gago. Le fa go kanna jalo, Morena wa kgotlatshekelo ya kwa godimo ka tlwaelo o batla gore molaodi o a tlhophilweng o a senang di thuto tse tshwanetseng a thusiwe ke moitsanape o jaaka mmueledi,modupa dibuka,agente kgotsa komponi e e tshepagalang mo nakong ya tsamaiso e. Fa se se direga , molaodi o o mo tlhophileng o tla thapa motho yoo go tsamaisa boswa jo.

Molaodi yo a tlhopilweng o nale maikarabelo a sepheto sa boswa fela tsamaiso ya le tsatsi e tla bonwa ke motho yo molaodi a mo tlhophileng.

Fa o tlhopha motho yo a senang dithuto fela a tshepagala le bommaruri, wena ka bo wena o ka tlhopha moitsanape go thusa go tsamaisa boswa bo. Ka tsela e mongwe wa balaodi ke mongwe wa o tshepagala,gape tsela engwe ke moitsanape wa go nna le maitemogelo ka go tsamaisa boswa ba moswi.

**6. Maikarabelo a molaodi ke afe?**

Ditiro tsa ga molaodi ke go:

* Tsaya moriti wa setifikeiti se se rurifaditsweng sa moswi, Mokwalo wa boswa wa nnete le tumelano ya ensuranse, jalo le jalo.
* Sekaseka le go nnetefatsa fa thoto tsa gago tsa botlhokwa di akareditswe fa lekwalong la gago la botlhokwa.
* Fa boswa jo bo le seabelwa sa ensorense ya botshelo, ba nale maikarabelo a go itsisi komponi ya ensorense gape gore ensorense e duelwa kwa bosweng. Fa ensorense e nopotse moabelwa o o itseng, molekane kgotsa bana, ba tlhoka o nnetefatsa gore madi a duelwa ka tsamaisano ya mokwalo wa boswa.
* Botsa bakolotiwa gore o sule mme ba patele dikoloto tsa gago tse di setseng le dilo tse dingwe tsa boswa. Ba batle dipoelo tsa lekgetho mme ba patele lekeno le lekgetho la boswa.
* Baakanya pego ya letlole ya boswa,e e bidiwang liquidation & distribution account (L&D) le go baakanya di thoto tsotlhe ka mo gare ga boswa le gore mang o tla bona eng ka taeletso ya mokwalo wa moswa.
* Neela letlole le la L&D go Morena wa kgotlatshekelo ya ko godimo mme fa e tlhotswe ke Morena wa kgotlatshekelo ya ko godimo gape e bapaditswe go mmuso le pampiri ya dikgang, me phatlalatsa di thoto go bajaboswa le baabelwa.
* Fetola di thoto tsa boswa, tse jaaka matlo, botaki kgotsa tumelano ya ensorense , sekao; oe fetolela go ba madi fa go tlhokagala.
* Mo seemong se se sa tlwaelegang,o amogela di tuelo tsa boswa jaaka morokotso le madi a peeletso le dipoelo tse dingwe( sekao: mogolo o o sa duelwang,madi a boiketlo le diabelwa tse dingwe tsa komponi jaaka ensorense ya botshelo e tshwerweng ke komponi). Tse gantsi di sekaseka ke madi a bogodi ka tlase ga maloko a section 37C ya molao wa madi a bogodi.

**7. Ke ipaakanyeditse go kwala mokwalo wa boswa, ke tllile go thusa ke mang?**

Go botlhokwa go dirisa mongwe yo a naleng le kitso ya go kwala mokwalo wa boswa. O ka dirisa mmueledi kgotsa wa ikopanya le banka kgotsa komponi e e tshepagalang gore ba go thuse.

Fa mokwalo wa boswa o feletse. Etshwanetse go baiwa monwana mo tsebeng engwe le engwe mo pele ga dipaki tse pedi go e nnetefatsa. Dipaki di tshwanetse go ba godimo ga dilemo di le 14 kgotsa go fitisisa gape a be mo seemong sa go fana ka bopaki ko kgotlatshekelo.

**Tlhagiso:** Fa e le gore ka gare ga mokwalo wa boswa, o tlhophile motho yo e leng moabelwa go baya monwana, kgotsa ga ena a ipatagantse le go kwadiwa ga mokwalo wa boswa, ba ka kgaolwa go ba baabelwa ba boswa.

**Gopola**: Mokwalo wa boswa o “buela” motho yo a tlhokofetseng. Moitsenape ke ena wa botoka go tlhaloganya maikemisetso a gago gape a wa baakanye bonolo ka bokhutswane.

**8. Ke dikwalo di fe tse di tlhokegang fa ke kwala mokwalo wa boswa?**

O tlile go tlhoka tsa di latelang:

* Leina le dintlha tsa sesupo tsa ga molaodi wa boswa.
* Leina le nomoro ya sesupo ya molekane le moriti wa setifikeite sa lenyalo se se tlhalosang tumelano ya lenyalo la lona. Fa o tlhadilwe o tlisa moriti wa setifikeite sa tlhalano le tumelano..
* Maina ka botlalo le nomoro tsa sesupo tsa bana botlhe,go akaretsa le ba o ba godisang jaaka ba gago le bana ba batlileng ka lenyalo fa o batla ba abelwe gotswa go mokwalo wa gago wa boswa.
* Maina le nomoro tsa sesupo tsa ga ditlogolo ga e ba o rata go di akaretsa.
* Leina le di sesupo tsa go itshwaraganya tsa ga motlhokomedi mo maemong a bana ba banye.
* Ditlamelano tsa boswa tse go lakatsang go di tlogelela makgotla a go tshwana le ,hospise, legae la dikhutsana kgotsa mekgatlo nngwe ya tumelo.
* Ntlha tsa mekgatlo e o eletsang gore e abelwe.
* Meriti ya dintla tsa ntlo go ya ka melawana ya immovable properties tsa Aforika Borwa le di ntlha tsa di bonte tsa ntlo.
* Meriti ya madi a bogodi le ensorense tsa go tshwana le ensorense ya botshelo ,le tse dingwe.jalo le jalo.
* Go botlhokwa go akaretsa nankolo e e feletseng ya dikoloto tsa gago.

**9. Di potse tse di botsisiwa kgafetsa kgafetsa.**

**ke ka dirisa entanete go dira mokwalo wa boswa kgotsa ke kwale mo tsebeng e nyane?**

Ga se mogopolo o montle go ikwalela mokwalo wa boswa. mokwalo wa boswa o tshwanetse go lekanya melawana e e itseng ya molaotheo.Mokwalo wa boswa o tshwanete go bonagala, e tlhaloganyege mme e tshwanete go emela maikalelo a nnete a gago. Makwalo a boswa a a kwetsweng ka kitso e e nyane kgotsa ntle le kitso epe a baka mathata.

**Ke sekao sefe sa kopo e e kgethegileng e nka baya mo mokwalo wa boswa?**

Sekao se ngwe sa kopo e e kgethegileng ke gore o ka kgona go akaretsa mo lekwalo la gago la boswa ke gore bana ba gago ba fiwe tetla ya go laola boswa ba gago ka dingwaga tse di farologang mo matshelong a bone. kotara ya ntla ya boswa ba bone ba ka e bona ge ba nale dilemo tse 21 mme e e setseng fa ba nale dilemo tse di 25 kgotsa morago thata ka mabaka a a utlwagalang. Fa o batla go kopa kopo e e kgethegileng go tshwana le tsa kwa godimo, kgetho ya gago e e botoka ke go baakanya boikanyego, go nale mefuta e meraro ya boikanyego:

* Taelo ya kaboboswaa, e tla go thusang go rulaganya mokwalo wa boswa
* Terasete ya *inter vivos*, e leng yona “terasete ya lelapa” e tlwaelegileng
* Terasete e dirilweng ke taolo eno ya kgotlatshekelo go bona dituelo tse rileng tsa go tshwana le, ka sekai, tuelo ya Letlole la Dikotsi tsa Tsela.

**Mosola wa boikanyego?**

Boikanyego boka kgona go ba le matlo, amogela kabo gape le go abelwa madi go tswa mo go boswa ba gago fa o sule.Se se dirang boikanyego gore bo tshepagale ke di tshwetso tse di diriwang ke baabelwa ba gago.Baabelwa ba ka kgona go batla ditshwanelo tsa bone ka ngwaga le nako go baakanya mokwalo wa boswa.Seo se tlaya ka mokgwa wa boikanyego jo o bo baakantseng.Di thoto tsa ga moswi di tshwerwe ke booikanyego gape di bolokegile go tswa go bakolotiwa ba ba batlang di tuelo tsa dikoloto tsa gago.

Fa o batla go fitisetsa madi a gago kgotsa thoto tsa gago go tswa go boswa ba gao go ya go boikanyego , se se ka dira ke agente, banka, le komponi yaa boikanyego kgotsa Maikarabelo a thuto ya diatla (FPSA) bao ba naleng kitso e e lekaneng go go thusa go dira phuduso e kgotsa go baakanya boikanyego.

Fa o batla go tlwela matlo a o wa sileng ka gara boikanyego ya kwa moekani wa gago kgotsa ngwana, o tlile go tshwanela ke go duela ditlwatlwa go bona ntlo e e kwadisitsweng mo leina la bona. O ka kgona go ba tlogelela madi a go duela di tlwatlwa tseo. Go phudusa matlo go tsea di kgwedi di le mmalwa, fela makgetho a mmasepala le lekgetho di tshwanetse go lefiwa,mojaboswa ga duela tiro ya phuduso fela tlwatlwa ya tsamaiso ya go tshwana le go fetola leina la ntlo di tlile go duelwa. itemogele gore o ba le boikanyego go batlega tšhelete e ntsi. Boikanyego bo dira sentle go batho ba ba naleng khumo e golo. Ba maloko a a batlang go fitisetsa lefatshe le eleng la leloko ba tshwanetse go baakanya boikanyego ba lefatshe leo go thibela lefatshe la leloko go rekisiwa.

**O ka bolokela mokwalo wa boswa kwa kae?**

Di banka, pego ya letlelo, komponi tsa boikanyego, di agente le mekgatlo epe ya madi e tla go bolokela mokwalo wa gago wa boswa, mahala kgotsa ka madi a kwa tlase.

Dira moriti wa lekwalo la boswa mme o obonagatse ka lefoko ‘moriti’ mme o itsisi mongwe yo o mo tshepang gore fa o sule ba tla bona mokwalo wa boswa kae. itsisi molaodi o o motlhophileng gore mokwalo wa boswa wa nnete o tla bonwa kae.

**Ke dumeletswe go ntshafatsa lekwalo la boswa ga kae?**

Makwalo a boswa a tshwanetse go ntshafadiwa kgapetsa kgapetsa , thata thata ka nako tse di botlhokwa tsa moswi. Dipheto tse bo tlhokwa tsa botshelo tsa gago jaaka go belegwa ga ngwana , go nyalwa,leso la moabelwa kgotsa molaodi , go reka ntlo le thoto tse dingwe tseo o di fitlhetseng morago ga go ba le mokwalo wa boswa.

**Ke nnete gore go nale makgetho a a duelwang morago fa o sule?**

Go nale makgetho a mabedi a a duelwang: tsa taelo le koketsego ya letlotlo (CGT)

**Tsa taelo** ke tsela nngwe ya lekgetho e e duelwang morago ya leso la gago fela fa net estate (morago ga dikoloto,dituelo,makgetho mme e tlogelwa go molekane kgotsa mekgatlho e mengwe) e lekana kgotsa e feta sedikadika sa R3,5.

Go le nnete, boswa ba gago (bo bo akaretsang matlo,ensorense le madi) tshwanetse go duela 20% ya tiro ya boswa go SARS fa e feta selekane sa diketekete magareng ga R3,5 le R30 000 000 . Tlhwatlhwa e kana ka 25% e duelwa go madi a ngwaga a a fetang R30 000 000. Fa boswa ba gago bo le tlase ga madi a ngwaga a lekanang le R3,5. tiro ya boswa ya duelwa.To be exact,

**CGT** e duelwa mo mading a mangwe le a mangwe a a fetang sedikadike sa R2 000 000 mo thekisong ya ntlo (ntlo eo wena le ba leloko la gao ba nnang ka nako tsotlhe). Go tshwana fa capital loss e fitisa sedikadike sa R2 000 000, fa bongwe ba sedikadike sa R 2 000 000 sele tlase capital loss e ka dumelwa.

CGT e duelwa fela fa lekgetho le fetsa R300 000 ka ngwaga.Go tsaiwa gore phodueditse matlo a gago otle go moswi ka letsatsi la gago la go tlhokofala le poelo ke pharologano magare ga seo o se duetseng fa o reka matlo le tlhwatlhwa ya matlo ao ka tsatsi ya leso.R300 000 e ntshiwa mo tshoboko yotlhe ya poelo e .40% ya di poelo e akarediwa mo letsenong la gago la lekgetho la ngwaga o o fetileng le makgetho a mangwe.

Ka 2020, ka ngwaga o bukana e e phatladitsweng, tlhwatlhwa ya CGT e ne ele magare ga 7.2% le 18% ya poelo tsa go feta madi a kana ka R300 000.

* Dilwana tse jaaka koloi le thoto e nnyane a dia akarediwa o CGT.
* Di thoto tsotlhe tse di yang go molekani a dia akarediwa go CGT.

Lebisa go webosaete ya SARS go bona pego tse dintsha tsa ngwaga mabapi le makgetho a a boletsweng godimo. ([www.sars.co.za](http://www.sars.co.za)).

**Puisano ya mosola**

**Balaodi ba Maitshwaro a Setheo sa Ditšhelete**

Fa o tlhola FSP kgotsa mogakolodi wa dichelete o dumelwa go rekisa dilwana kgotsa bodiredi, ikopaganye le FSCA.

|  |  |
| --- | --- |
| Mogala |  012 428 8000 |
| Lefelo la go letsetsa |  0800 20 FSCA (3722) |
| Fekese |  012 346 6941 |
| Aterese ya molaetsa wa enthanete |  info@fsca.co.za |
| Webosaete |  [www.fsca.co.za](http://www.fsca.co.za) |

Ka ga kitsiso ya bareki le thuto ya madi le dilwana, ikgolaganye le **Lefapha la Thuto ya Badirisi ya Tshelete la FSCA:**

|  |  |
| --- | --- |
| Aterese ya molaetsa Wa enthanete |  CED.Consumer@fsca.co.za  |
| Webosaete |  [www.FSCAmymoney.co.za](http://www.fscamymoney.co.za) |

**Ba lekgotlha la Fiduciary la Aforika Borwa (FISA)**

Ga o batla thuso ya mokwalo wa boswa,boikanyego le maano a thoto le madi a baabelwa letsetsa FISA.

|  |  |
| --- | --- |
| Mogala | 082 449 2569 |
| aterese ya molaetsa wa enthanete | secretariat@fisa.net.za |
| Aterese ya poso | P.O. Box 67027, Bryanston, 2021 |
| Webosaete | [www.fisa.net.za](http://www.fisa.net.za) |

**Setheo sa Matlole a Ditšhelete sa Aforika Borwa (FPI)**

Ga o batla thuso ya boswa kgotsa go rulaganya madi a gago ikopanye le FPI.

|  |  |
| --- | --- |
| Mogala | 011 470 6000 |
| Aterese ya molaetsa wa enthanete | info@fpi.co.za |
| Aterese | 84 Sophia Street, Fairlands, Johannesburg |
| Aterese ya poso | P.O. Box 6493, Weltevredenpark, 1715 |
| Webosaete | [www.fpi.co.za](http://www.fpi.co.za) |

**Boikwadiso ba mokwalo wa boswa wa Aforika Borwa le testamente (SARWT)**:

Fa o batla go nnetefatsa gore baratiwa ba gago batla kgona go bona lekwalo la gao la boswa, o ka ikwadisa le ba SARWT.

|  |  |
| --- | --- |
| Mogala | 061 436 2240 |
| Aterese ya molaetsa wa enthanete | admin@sarwt.org |
| aterese | 1 Bellingham Crescent, Alberton Gauteng |
| webosaete | [www.sarwt.org](http://www.sarwt.org) |

**Khansela ya tiriso ya molao**

Fa o nale potso kgotsa o tlhoka go fana ka ngongorego kgatlhanong le mmueledi, ikopanye le khansela ya tiriso ya molao:

|  |  |
| --- | --- |
| Websaete | [www.lpc.org.za](http://www.lpc.org.za) |

Gauteng, Limpopo, Mpumalanga, Bokone Bophirima

|  |  |
| --- | --- |
| Mogala | 012 338 5800 |
| Aterese | ProcForum Building, 123 Paul Kruger Street, Pretoria |

Kapa Botlhaba, Kapa Bokone, Kapa Bophirima

|  |  |
| --- | --- |
| Mogala | 021 443 6700 |
| Aterese | 29th Floor, ABSA Centre, 2 Riebeek Street, Cape Town. |

KwaZulu-Natal

|  |  |
| --- | --- |
| Mogala | 033 345 1304 |
| Aterese | 200 Hoosen Haffejee Str, Pietermaritzburg |

Foreisetata

|  |  |
| --- | --- |
| Mogala | 051 447 3237 |
| Aterese | 139 Zastron Street, Bloemfontein |

© 2020 FSCA

IKGOLOLO

*Tshedimosetso e tshotsweng mo bukaneng e baakanyeditswe ke Balaodi ba Maitshwaro a Setheo Sa Ditšhelete (FSCA) tsa go aba tshedimosetso fela. Tshedimosetso e ga e reye gore ke kgakololo ya semolao, baitsenape, kgotsa ya ditšhelete. Le fa tlhokomelo nngwe le nngwe e tserwe go netefatsa gore diteng ke tsa boammaruri mme di ka diriswa, FSCA ga e neelane ka tlhomamiso, tiro e e seng kana ka sepe kgotsa dinetefaletso mo kgannyeng eno mme ga e amogele melato kgotsa boikarabelo jwa semolao ka ga diteng kgotsa bonnete jwa tshedimosetso e neetsweng, kgotsa, ka tatlhegelo le ditshenyego tse bakilweng ka tlhamalalo kana e seng ka tlhamalalo go ya ka ntlha ya go ikaega ka tiriso ya tshedimosetso yona e. Kwa ntle le fa go supilwe ka tsela e nngwe, ditshwanelo tsa tshedimosetso yotlhe ke tsa FSCA. Ga go tshedimotse e tlhagelelang mo bukaneng e e tla kwalolola gape, ya fetisetswa, ya diriswa gape kgotsa ya dirwa gore e nne gape ka mokgwa ope fela kgotsa kgotsa mafaratlhatlha a neelana ka yona kwa ntle ga tetla e kwadilweng ya pele e bonwe go tswa go Kantoro ya Kgakololo e e Akaretsang ya FSCA.*